CELEX: 32022R0064
Language: hu
Date: 2022-01-17 00:00:00
Title: A Bizottság (EU) 2022/64 végrehajtási rendelete (2022. január 17.) az (EU) 2020/761 és az (EU) 2020/1988 végrehajtási rendeletnek az egyes vámkontingensek kezelési rendszere és a bizonyos vámkontingensek keretében behozható mennyiségek tekintetében történő módosításáról

2022.1.18.   
               
               
                  HU
               
               
                  Az Európai Unió Hivatalos Lapja
               
               
                  L 11/6
               
            
         A BIZOTTSÁG (EU) 2022/64 VÉGREHAJTÁSI RENDELETE
         (2022. január 17.)
         az (EU) 2020/761 és az (EU) 2020/1988 végrehajtási rendeletnek az egyes vámkontingensek kezelési rendszere és a bizonyos vámkontingensek keretében behozható mennyiségek tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikkére, valamint 223. cikke (3) bekezdésére,
         tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (2) és különösen annak 66. cikke (4) bekezdésére,
         tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról és az 1216/2009/EK, valamint a 614/2009/EK tanácsi rendelet hatályon kívül helyezéséről szóló, 2014. április 16-i 510/2014/EU európai parlamenti és tanácsi rendeletre (3) és különösen annak 9. cikke első bekezdésének a)–d) pontjára és 16. cikke (1) bekezdésére,
         mivel:
         
                     (1)
                  
                  
                     Az (EU) 2020/761 bizottsági végrehajtási rendelet (4) megállapítja a behozatali és kiviteli engedélyek rendszere alá tartozó mezőgazdasági termékek behozatali és kiviteli vámkontingenseinek kezelésére vonatkozó szabályokat, valamint különös szabályokat ír elő.
                  
               
                     (2)
                  
                  
                     Az (EU) 2020/1988 bizottsági végrehajtási rendelet (5) megállapítja a vám-árunyilatkozatok elfogadásának időbeli sorrendje (az „érkezési sorrend” elve) alapján felhasználandó behozatali vámkontingensek kezelésére irányadó szabályokat.
                  
               
                     (3)
                  
                  
                     Az Európai Unió és az Ausztrál Államszövetség között az 1994. évi Általános Vám- és Kereskedelmi Egyezmény (GATT) XXVIII. cikke értelmében levélváltás formájában létrejött, az EU CLXXV. engedményes listájában szereplő valamennyi vámkontingensre vonatkozó engedményeknek az Egyesült Királyság Európai Unióból való kilépése következtében szükséges módosításáról szóló, az (EU) 2021/2234 tanácsi határozattal (6) megkötött megállapodás egyes vámkontingenseket módosít az Ausztráliából importálandó termékek mennyisége tekintetében.
                  
               
                     (4)
                  
                  
                     Az Európai Unió és az Indonéz Köztársaság között az 1994. évi Általános Vám- és Kereskedelmi Egyezmény (GATT) XXVIII. cikke értelmében levélváltás formájában létrejött, az EU CLXXV. engedményes listájában szereplő valamennyi vámkontingensre vonatkozó engedményeknek az Egyesült Királyság Európai Unióból való kilépése következtében szükséges módosításáról szóló, az (EU) 2021/1197 tanácsi határozattal (7) megkötött megállapodás egyes vámkontingenseket módosít az Indonéziából importálandó termékek mennyisége tekintetében.
                  
               
                     (5)
                  
                  
                     Az említett megállapodások által végrehajtott módosításoknak meg kell jelenniük az (EU) 2020/761 és az (EU) 2020/1988 végrehajtási rendelet mellékleteiben.
                  
               
                     (6)
                  
                  
                     Továbbá az átláthatóság biztosítása érdekében a tagállamoknak az (EU) 2020/761 végrehajtási rendelet 16. cikkének (8) bekezdésében már felsorolt rendelésszámú vámkontingensre vonatkozó mennyiségeken túl a 09.4003 rendelésszámú vámkontingensre vonatkozó behozatali engedélyekben szereplő mennyiségekről is értesíteniük kell a Bizottságot.
                  
               
                     (7)
                  
                  
                     Az Európai Unió és Ausztrália között levélváltás formájában létrejött megállapodás megszünteti a 09.4129 rendelésszámú vámkontingens alidőszakokra való felosztását. Ezt a módosítást az (EU) 2020/761 végrehajtási rendelet 27. cikkének is tükröznie kell.
                  
               
                     (8)
                  
                  
                     A 09.4002 rendelésszámú vámkontingens esetében a vámkontingens-időszak július 1-jén kezdődik. Az (EU) 2020/761 végrehajtási rendelet 43. cikkének (9) bekezdésében helyénvaló egyértelművé tenni, hogy a vámkontingens-időszak kezdete előtt kiállított behozatali engedélyek július 1-jétől számítva 3 hónapig érvényesek.
                  
               
                     (9)
                  
                  
                     Az (EU) 2020/761 végrehajtási rendelet 72. cikkének (6) bekezdése úgy rendelkezik, hogy a mennyiséget felfelé kerekített egész egységben kell kifejezni. Az (EU) 2015/2446 felhatalmazáson alapuló bizottsági rendelet (8) D. melléklete II. címének 6. csoportjában (Áruazonosítás) és az (EU) 2016/1239 bizottsági végrehajtási rendelet (9) 8. cikke (2) bekezdésének a) pontjában megállapított kerekítési szabályokkal való összhang biztosítása érdekében a harmadik országok által az egyes vámkontingensek kezelése céljából kiállított eredetiségigazolásokban és IMA 1 (Inward Monitoring Arrangement) bizonyítványokban fel kell tüntetni azt az egész kilogrammra kerekített mennyiséget, amelyre az említett igazolásokat és bizonyítványokat felhasználják.
                  
               
                     (10)
                  
                  
                     Az Európai Unió és az Argentin Köztársaság között az 1994. évi Általános Vám- és Kereskedelmi Egyezmény (GATT) XXVIII. cikke értelmében levélváltás formájában létrejött, az EU CLXXV. engedményes listájában szereplő valamennyi vámkontingensre vonatkozó engedményeknek az Egyesült Királyság Európai Unióból való kilépése következtében szükséges módosításáról szóló, az (EU) 2021/1213 tanácsi határozattal (10) megkötött megállapodás megnövelte az Egyesült Királyságtól eltérő valamennyi országból származó rizsre vonatkozó, 09.4168 rendelésszámú vámkontingens tekintetében rendelkezésre álló mennyiséget. Az említett megállapodás két új, 09.4289 és 09.4290 rendelésszámú vámkontingenst is létrehozott az Argentínából származó baromfira vonatkozóan. Az (EU) 2021/1401 bizottsági végrehajtási rendelet (11) ennek megfelelően módosította az (EU) 2020/761 végrehajtási rendeletet, beleértve az említett rendelet III. mellékletében a 09.4168 vámkontingensre vonatkozó táblázatot, valamint XII. mellékletében a 09.4213 és a 09.4412 rendelésszámú vámkontingensre vonatkozó táblázatokat, amelyekben Argentína azon országok között szerepel, ahonnan a termékek nem származhatnak. A szóban forgó módosító jogi aktus azonban elmulasztotta kiigazítani a 09.4168 rendelésszámú vámkontingens új mennyiségének az alidőszakokra való felosztását, és nem illesztette be az Argentínára való hivatkozást a 09.4213 és a 09.4412 rendelésszámú vámkontingensre vonatkozó táblázatok „Az engedélykérelmen és az engedélyen feltüntetendő különleges bejegyzés” sorába.
                  
               
                     (11)
                  
                  
                     Az (EU) 2020/761 végrehajtási rendelet 47. cikkének (3) bekezdése a fagyasztott hús hőmérsékletét az Unió vámterületére történő belépés időpontjára vonatkozóan határozza meg, míg az (EU) 2020/1988 végrehajtási rendelet az Unióban történő szabad forgalomba bocsátás időpontjára hivatkozik. A következetesség biztosítása és a félreértelmezés kockázatának elkerülése érdekében az (EU) 2020/1988 végrehajtási rendelet 20. cikke (1) bekezdésének és 24. cikke (1) bekezdésének szövegét össze kell hangolni az (EU) 2020/761 végrehajtási rendelet 47. cikke (3) bekezdésének szövegével.
                  
               
                     (12)
                  
                  
                     Az (EU) 2020/761 és az (EU) 2020/1988 végrehajtási rendeletet ezért ennek megfelelően módosítani kell.
                  
               
                     (13)
                  
                  
                     Az (EU) 2020/761 végrehajtási rendeletet érintő módosításokat az e rendelet hatálybalépése után kezdődő vámkontingens-időszakokra kell alkalmazni. Mindazonáltal indokolt úgy rendelkezni, hogy a 09.4129, a 09.4521, a 09.4522, a 09.4213 és a 09.4412 rendelésszámú vámkontingenst érintő módosítások az e rendelet hatálybalépése utáni első engedélykérelmezési időszaktól legyenek alkalmazandók.
                  
               
                     (14)
                  
                  
                     Az (EU) 2020/1988 végrehajtási rendeletet 20. cikkének (1) bekezdését és 24. cikkének (1) bekezdését érintő módosításokat az e rendelet hatálybalépése után kezdődő vámkontingens-időszakokkal kezdődően kell alkalmazni. A 09.0126, a 09.2105, a 09.2106 és a 09.2012 rendelésszámú vámkontingensre vonatkozó módosítást a folyamatban lévő vámkontingens-időszakok kezdetétől célszerű alkalmazni.
                  
               
                     (15)
                  
                  
                     Meg kell határozni bizonyos átmeneti rendelkezéseket a folyamatban lévő vámkontingens-időszakoknak az e rendelet által bevezetett módosítások nyomán rendelkezésre álló mennyiségek szerinti kiigazítására vonatkozóan. Különösen a 09.0126, a 09.2105, a 09.2106 és a 09.2012 rendelésszámú vámkontingens esetében azoknak a gazdasági szereplőknek, akik e rendelet hatálybalépése előtt kontingensen felül importáltak árukat, kérelmükre vissza kell téríteni a már megfizetett vámkülönbözetet.
                  
               
                     (16)
                  
                  
                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2020/761 végrehajtási rendelet módosításai
            Az (EU) 2020/761 végrehajtási rendelet a következőképpen módosul:
            
                        1.
                     
                     
                        A 16. cikk (8) bekezdésének helyébe a következő szöveg lép:
                        
                           „(8)   A marha- és borjúhúsra vonatkozó, 09.4450, 09.4451, 09.4452, 09.4453, 09.4454, 09.4002, 09.4003, 09.4455, 09.4001 és 09.4004 rendelésszámú vámkontingensek kapcsán e rendelet szerint a Bizottságnak küldendő értesítésekben a mennyiségeket a termék kilogrammban kifejezett tömegében, származási ország és termékkategória szerint kell megadni, az e rendelet XV. mellékletének B. részében foglaltaknak megfelelően. A 09.4003 rendelésszámú vámkontingens esetében azonban a származási országot nem kell bejelenteni.”
                        
                     
                  
                        2.
                     
                     
                        A 27. cikk az alábbiak szerint módosul:
                        
                                    a)
                                 
                                 
                                    a harmadik bekezdésben a „09.4129” rendelésszámot el kell hagyni;
                                 
                              
                                    b)
                                 
                                 
                                    a negyedik bekezdésben a „09.4129” rendelésszámot el kell hagyni;
                                 
                              
                                    c)
                                 
                                 
                                    az ötödik bekezdés helyébe a következő szöveg lép:
                                    „A 09.4127, 09.4128 és 09.4130 rendelésszámú vámkontingensek keretében az előző alidőszakokban fel nem használt vagy oda nem ítélt mennyiségeket minden év október 1-jei hatállyal át kell csoportosítani a 09.4138 rendelésszámú vámkontingenshez. Ez a 09.4129 rendelésszámú vámkontingens azon mennyiségeire is vonatkozik, amelyeket szeptember 1-je előtt nem ítéltek oda, illetve amelyeket október 1-je előtt nem használtak fel.”
                                 
                              
                  
                        3.
                     
                     
                        A 43. cikk (9) bekezdésének helyébe a következő szöveg lép:
                        
                           „(9)   A 09.4002 rendelésszámú vámkontingensre kibocsátott behozatali engedélyek a kibocsátásuk napjától számítva 3 hónapig érvényesek. A vámkontingens-időszak kezdete előtt kibocsátott engedélyek július 1-jétől számítva 3 hónapig érvényesek.”
                        
                     
                  
                        4.
                     
                     
                        A 72. cikk (6) bekezdésének helyébe a következő szöveg lép:
                        
                           „(6)   Az engedélyt kibocsátó hatóság az eredetiségigazoláson vagy az IMA 1 bizonyítványon, illetve azok másolatán feltünteti az engedély kibocsátási számát, valamint a mennyiséget, amelyre az felhasználásra került. A mennyiséget egész egységben kell kifejezni, az (EU) 2016/1239 végrehajtási rendelet 8. cikke (2) bekezdésének a) pontjában meghatározott szabályoknak megfelelően a legközelebbi kilogrammra kerekítve. Az eredetiségigazolást vagy az IMA 1 bizonyítványt az engedélyt kibocsátó hatóság megőrzi. A másolatot vissza kell juttatni a kérelmezőnek a vámeljárások során történő felhasználás céljából, amennyiben e rendelet III. címe úgy rendelkezik.”
                        
                     
                  
                        5.
                     
                     
                        A III., a IV., a VIII., a IX. és a XII. melléklet e rendelet I. mellékletének megfelelően módosul.
                     
                  
         
            2. cikk
            Az (EU) 2020/1988 végrehajtási rendelet módosításai
            Az (EU) 2020/1988 végrehajtási rendelet a következőképpen módosul:
            
                        1.
                     
                     
                        A 20. cikk (1) bekezdésének helyébe a következő szöveg lép:
                        
                           „(1)   E rendelet alkalmazásában a 09.0142 és a 09.0143 rendelésszámú vámkontingensen belüli „fagyasztott rekeszizomhártya” olyan fagyasztott rekeszizomhártyát jelent, amelynek belső hőmérséklete az Unió vámterületére való belépéskor legfeljebb – 12 °C.”
                        
                     
                  
                        2.
                     
                     
                        A 24. cikk (1) bekezdésének a) pontja helyébe a következő szöveg lép:
                        
                                    „a)
                                 
                                 
                                    »fagyasztott hús« olyan hús, amelynek belső hőmérséklete az Unió vámterületére való belépéskor legfeljebb – 12 °C;”.
                                 
                              
                  
                        3.
                     
                     
                        Az I. melléklet e rendelet II. mellékletének megfelelően módosul.
                     
                  
         
            3. cikk
            Átmeneti rendelkezések
            
               (1)   Hacsak e rendelet 4. cikke, illetve az (EU) 2020/761 végrehajtási rendelet II–XII. melléklete másként nem rendelkezik, amennyiben az adott vámkontingens tekintetében megállapított vámkontingens-időszak e rendelet hatálybalépésének napján már megkezdődött, az új mennyiség és a már odaítélt mennyiségek közötti különbséget az e rendelet hatálybalépése után benyújtott kérelmek tekintetében kell rendelkezésre kell bocsátani.
            
            
               (2)   Az (EU) 2020/1988 végrehajtási rendelet alkalmazásában az e rendelet hatálybalépésének napján folyamatban lévő vámkontingens-időszak fennmaradó részére rendelkezésre álló mennyiség az új mennyiség és az e rendelet hatálybalépése előtt már odaítélt mennyiségek közötti különbségnek felel meg.
               Amennyiben a 09.2105, a 09.2106 és a 09.2012 rendelésszámú vámkontingens számára korábban rendelkezésre álló mennyiség e rendelet hatálybalépésének napjára kimerült, az új és a korábbi mennyiség közötti különbséget a szabad forgalomba bocsátásra vonatkozó vám-árunyilatkozat elfogadásának időrendi sorrendjét követve kell odaítélni a gazdasági szereplőknek. Az áruikat e rendelet hatálybalépése előtt kontingensen felül importáló gazdasági szereplők számára – kérelmükre és a vámkontingens fennmaradó egyenlege által megengedett mértékben – vissza kell téríteni a vámkülönbözet összegét, amennyiben azt már megfizették.
               A 09.0126 rendelésszámú vámkontingens esetében, amely tekintetében e rendelet hatálybalépése előtt nem volt meghatározva mennyiség, a gazdasági szereplők számára – kérelmükre és a vámkontingens fennmaradó egyenlege által megengedett mértékben – vissza kell téríteni a vámkülönbözet összegét, amennyiben azt már megfizették.
            
         
         
            4. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő hetedik napon lép hatályba.
            Az 1. cikket az e rendelet hatálybalépése utáni első vámkontingens-időszaktól kell alkalmazni az érintett vámkontingensekre. Az 1. cikk 2. pontját, valamint az I. melléklet 1. és 4. pontját, továbbá 5. pontjának b) alpontját azonban az e rendelet hatálybalépését követő első engedélykérelmezési időszaktól kell alkalmazni.
            A 2. cikk 1. és 2. pontját az e rendelet hatálybalépése után kezdődő vámkontingens-időszakoktól kell alkalmazni. A 2. cikk 3. pontját a folyamatban lévő vámkontingens-időszakok kezdetétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. január 17-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 347., 2013.12.20., 671. o.
         
         
            (2)  HL L 347., 2013.12.20., 549. o.
         
         
            (3)  HL L 150., 2014.5.20., 1. o.
         
         
            (4)  A Bizottság (EU) 2020/761 végrehajtási rendelete (2019. december 17.) az 1306/2013/EU, az 1308/2013/EU és az 510/2014/EU európai parlamenti és tanácsi rendeletnek az engedélyhez kötött vámkontingensek kezelési rendszere tekintetében történő alkalmazására vonatkozó szabályok megállapításáról (HL L 185., 2020.6.12., 24. o.).
         
            (5)  A Bizottság (EU) 2020/1988 végrehajtási rendelete (2020. november 11.) az 1308/2013/EU és az 510/2014/EU európai parlamenti és tanácsi rendeletnek a behozatali vámkontingensek „érkezési sorrend” elve szerinti kezelése tekintetében történő alkalmazására vonatkozó szabályok megállapításáról (HL L 422., 2020.12.14., 4. o.).
         
            (6)  A Tanács (EU) 2021/2234 határozata (2021. november 29.) az Európai Unió és Ausztrália között az 1994. évi Általános Vám- és Kereskedelmi Egyezmény (GATT) XXVIII. cikke értelmében levélváltás formájában létrejött, az EU CLXXV. engedményes listájában szereplő valamennyi vámkontingensre vonatkozó engedményeknek az Egyesült Királyság Európai Unióból való kilépése következtében szükséges módosításáról szóló megállapodásnak az Unió nevében történő megkötéséről (HL L 452., 2021.12.16., 1. o.).
         
            (7)  A Tanács (EU) 2021/1197 határozata (2021. július 13.) az Európai Unió és az Indonéz Köztársaság között az 1994. évi Általános Vám- és Kereskedelmi Egyezmény (GATT) XXVIII. cikke értelmében levélváltás formájában létrejött, az EU CLXXV. engedményes listájában szereplő valamennyi vámkontingensre vonatkozó engedményeknek az Egyesült Királyság Európai Unióból való kilépése következtében szükséges módosításáról szóló megállapodásnak az Unió nevében történő megkötéséről (HL L 260., 2021.7.21., 1. o.).
         
            (8)  A Bizottság (EU) 2015/2446 felhatalmazáson alapuló rendelete (2015. július 28.) a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó részletes szabályok tekintetében történő kiegészítéséről (HL L 343., 2015.12.29., 1. o.).
         
            (9)  A Bizottság (EU) 2016/1239 végrehajtási rendelete (2016. május 18.) az 1308/2013/EU európai parlamenti és tanácsi rendeletnek a behozatali és kiviteli engedélyek rendszere tekintetében történő alkalmazására vonatkozó szabályok megállapításáról (HL L 206., 2016.7.30., 44. o.).
         
            (10)  A Tanács (EU) 2021/1213 határozata (2021. július 13.) az Európai Unió és az Argentin Köztársaság között az 1994. évi Általános Vám- és Kereskedelmi Egyezmény (GATT) XXVIII. cikke alapján, levélváltás formájában létrejött, az EU CLXXV. engedményes listájában szereplő valamennyi vámkontingensre vonatkozó engedményeknek az Egyesült Királyság Európai Unióból való kilépése következtében szükséges módosításáról szóló megállapodásnak az Unió nevében történő megkötéséről (HL L 264., 2021.7.26., 1. o.).
         
            (11)  A Bizottság (EU) 2021/1401 végrehajtási rendelete (2021. augusztus 25.) az (EU) 2020/761 és az (EU) 2020/1988 végrehajtási rendeletnek a bizonyos vámkontingensek keretében behozható mennyiségek tekintetében történő módosításáról (HL L 302., 2021.8.26., 1. o.).
      
      
         
            I. MELLÉKLET
            Az (EU) 2020/761 végrehajtási rendelet III., IV., VIII., IX. és XII. melléklete a következőképpen módosul:
            
                        1.
                     
                     
                        A III. melléklet a következőképpen módosul:
                        
                                    a)
                                 
                                 
                                    a 09.4129 rendelésszámú vámkontingensre vonatkozó táblázat a következőképpen módosul:
                                    
                                                i.
                                             
                                             
                                                a „Vámkontingens-alidőszakok” sor helyébe a következő szöveg lép:
                                                
                                                            „Vámkontingens-alidőszak
                                                            
                                                         
                                                         
                                                            január 1-jétől szeptember 30-ig”
                                                         
                                                      
                                          
                                                ii.
                                             
                                             
                                                a „Mennyiség (kg)” sor helyébe a következő szöveg lép:
                                                
                                                            „Mennyiség (kg)
                                                            
                                                         
                                                         
                                                            240 000  kg”
                                                         
                                                      
                                          
                              
                                    b)
                                 
                                 
                                    a 09.4168 rendelésszámú vámkontingensre vonatkozó táblázatban a „Mennyiség (kg)” sor helyébe a következő szöveg lép:
                                    
                                                „Mennyiség (kg)
                                                
                                             
                                             
                                                28 360 000  kg a következőképpen elosztva:
                                                28 360 000  kg a szeptember 1-jétől szeptember 30-ig terjedő alidőszakra
                                                a korábbi alidőszakról átvitt mennyiség az október 1-jétől december 31-ig terjedő alidőszakra”
                                             
                                          
                              
                  
                        2.
                     
                     
                        A IV. mellékletben a 09.4317 rendelésszámú vámkontingensre vonatkozó táblázatban a „Mennyiség (kg)” sorban a „4 961 000 kg” mennyiség helyébe a „9 925 000 kg” mennyiség lép.
                     
                  
                        3.
                     
                     
                        A VIII. mellékletben a 09.4451 rendelésszámú vámkontingensre vonatkozó táblázatban a „Mennyiség (kg)” sorban a „2 481 000 kg” mennyiség helyébe a „3 389 000 kg” mennyiség lép.
                     
                  
                        4.
                     
                     
                        A IX. melléklet a következőképpen módosul:
                        
                                    a)
                                 
                                 
                                    a 09.4521 rendelésszámú vámkontingensre vonatkozó táblázatban a „Mennyiség (kg)” sorban a „3 711 000 kg” mennyiség helyébe az „1 113 000 kg” mennyiség lép;
                                 
                              
                                    b)
                                 
                                 
                                    a 09.4522 rendelésszámú vámkontingensre vonatkozó táblázatban a „Mennyiség (kg)” sorban az „500 000 kg” mennyiség helyébe a „150 000 kg” mennyiség lép.
                                 
                              
                  
                        5.
                     
                     
                        A XII. melléklet a következőképpen módosul:
                        
                                    a)
                                 
                                 
                                    a 09.4213 rendelésszámú vámkontingensre vonatkozó táblázatban „Az engedélykérelmen és az engedélyen feltüntetendő különleges bejegyzések” sor helyébe a következő szöveg lép:
                                    
                                                „Az engedélykérelmen és az engedélyen feltüntetendő különleges bejegyzés
                                                
                                             
                                             
                                                Az engedélyek 24. szakaszában fel kell tüntetni a következő nyilatkozatot: »Nem vonatkozik Brazíliából, Thaiföldről, Argentínából és az Egyesült Királyságból származó termékekre«”
                                             
                                          
                              
                                    b)
                                 
                                 
                                    a 09.4412 rendelésszámú vámkontingensre vonatkozó táblázatban „Az engedélykérelmen és az engedélyen feltüntetendő különleges bejegyzések” sor helyébe a következő szöveg lép:
                                    
                                                „Az engedélykérelmen és az engedélyen feltüntetendő különleges bejegyzés
                                                
                                             
                                             
                                                Az engedélyek 24. szakaszában fel kell tüntetni a következő nyilatkozatot: »Nem vonatkozik Brazíliából, Thaiföldről, Argentínából és az Egyesült Királyságból származó termékekre«”
                                             
                                          
                              
                  
      
      
         
            II. MELLÉKLET
            Az (EU) 2020/1988 végrehajtási rendelet I. melléklete a következőképpen módosul:
            
                        1.
                     
                     
                        A „Vámkontingensek a gabonaágazatban” című szakasz a 09.0125 rendelésszámú vámkontingensre vonatkozó táblázat után a következő, a 09.0126 rendelésszámú vámkontingensre vonatkozó táblázattal egészül ki:
                        
                                    „Rendelésszám
                                    
                                 
                                 
                                    
                                       09.0126
                                    
                                 
                              
                                    
                                       Vonatkozó jogalap
                                    
                                 
                                 
                                    Megállapodás levélváltás formájában az Európai Unió és az Indonéz Köztársaság között az 1994. évi Általános Vám- és Kereskedelmi Egyezmény (GATT) XXVIII. cikke értelmében az EU CLXXV. engedményes listájában szereplő valamennyi vámkontingensre vonatkozó engedményeknek az Egyesült Királyság Európai Unióból való kilépése következtében szükséges módosításáról  ((*)); a megállapodás megkötésére az (EU) 2021/1197 tanácsi határozat  ((**)) útján került sor.
                                 
                              
                                    
                                       Árumegnevezés és KN-kódok
                                    
                                 
                                 
                                    Manióka (kasszava), jamgyökér (Dioscorea spp.), tarógyökér (Colocasia spp.), tánia (Xanthosoma spp.), nyílgyökér, szálepgyökér és magas keményítőtartalmú hasonló gyökér és gumó
                                    ex 0714 10 00  (lásd a TARIC-kódokat) az e rendelet 7. cikkében szereplő meghatározás szerint
                                    0714 30 00 
                                    0714 40 00 
                                    0714 50 00 
                                    0714 90 20 
                                 
                              
                                    
                                       TARIC-kódok
                                    
                                 
                                 
                                    0714100010 
                                    0714100099 
                                 
                              
                                    
                                       Származás
                                    
                                 
                                 
                                    Indonézia
                                 
                              
                                    
                                       Mennyiség
                                    
                                 
                                 
                                    165 000 000  kg nettó tömeg
                                 
                              
                                    
                                       Vámkontingens-időszak
                                    
                                 
                                 
                                    Január 1-jétől december 31-ig
                                 
                              
                                    
                                       Vámkontingens-alidőszakok
                                    
                                 
                                 
                                    Nem alkalmazandó
                                 
                              
                                    
                                       Származási igazolás
                                    
                                 
                                 
                                    Az illetékes hatóságok által az (EU) 2015/2447 végrehajtási rendelet 57. cikkének megfelelően kiadott származási bizonyítvány
                                 
                              
                                    
                                       A vámkontingensen belüli vám
                                    
                                 
                                 
                                    6 %-os értékvám
                                 
                              
                                    
                                       Az (EU) 2020/1987 felhatalmazáson alapuló rendelet 2. cikke szerint letétbe helyezendő biztosíték
                                    
                                 
                                 
                                    Nem alkalmazandó
                                 
                              
                                    
                                       Vonatkozó feltételek
                                    
                                 
                                 
                                    Nem alkalmazandó
                                 
                              
                  
                        2.
                     
                     
                        A „Vámkontingensek a juh- és kecskehúságazatban” című szakaszban a 09.2105, a 09.2106 és a 09.2012 rendelésszámú vámkontingensre vonatkozó táblázatban a „Mennyiség” sorban a „3 837 000 kg” mennyiség helyébe az „5 851 000 kg” mennyiség lép.
                     
                  
               ((*))  HL L 260., 2021.7.21., 3. o.
            
            
               ((**))  A Tanács (EU) 2021/1197 határozata (2021. július 13.) az Európai Unió és az Indonéz Köztársaság között az 1994. évi Általános Vám- és Kereskedelmi Egyezmény (GATT) XXVIII. cikke értelmében levélváltás formájában létrejött, az EU CLXXV. engedményes listájában szereplő valamennyi vámkontingensre vonatkozó engedményeknek az Egyesült Királyság Európai Unióból való kilépése következtében szükséges módosításáról szóló megállapodásnak az Unió nevében történő megkötéséről (HL L 260., 2021.7.21., 1. o.).”